text: Els sindicats convoquen vaga de professors dies 13 i 20 de març
  UGT Baleares > Inicio > Noticias > Els sindicats convoquen vaga de professors dies 13 i 20 de març
  Comunicació , 12/03/2013
  ​ FETE-UGT, STEI, ANPE i FECCOO han convocat els dies 13 i 20 de març una vaga perquè la Conselleria d'Educació "vol aplicar sense negociar" el projecte de decret de tractament integrat de llengües (TIL) i l'esborrany de la llei de la convivència escolar. Els sindicats demanen la retirada o modificació substancial de ambdues normatives.
  L'administració educativa, i per extensió el Govern, en comptes d'abordar les qüestions que ocupen i preocupen al professorat i a la comunitat educativa, malgasta el seu temps en normatives que trenquen el consens lingüístic (com és el cas del TIL) o que amb un to repressiu i sancionador són agressions a la llibertat de càtedra, d'expressió i dignitat del professorat (com és el cas de la llei reguladora de la convivència i la proposta d'esborrany de la llei de símbols).
  Si a tot això li afegim el deteriorament de les condicions laborals, socials i econòmiques sofertes en els darrers anys i les dràstiques reduccions pressupostàries a l'educació, s'ha generat un clima de confrontació i de rebuig que ens duu de forma unitària a plantejar mobilitzacions dins el mes de març.